Bacheletová: Zrušenie práva na interrupciu je ranou pre práva žien v USA
Vysoká komisárka OSN pre ľudské práva Michelle Bacheletová označila piatkové rozhodnutie Najvyššieho súdu USA o zvrátení rozsudku v spore "Roeová verzus Wade" za veľkú prekážku po piatich desaťročiach ochrany sexuálnych a reprodukčných práv v Spojených štátoch. TASR prevzala informáciu od agentúry DPA.
Bacheletová povedala, že zrušenie federálneho práva na umelé prerušenie tehotenstva je "obrovská rana pre ľudské práva žien a rodovú rovnosť". Prístup k bezpečným a legálnym interrupciám je podľa jej slov pevne zakorenený v medzinárodnom práve.
Rozhodnutie Najvyššieho súdu USA zvrátiť rozhodnutie z roku 1973, ktoré zaručovalo prístup k interrupciám v celých Spojených štátoch, bude mať podľa komisárky najväčší vplyv na ľudí s nízkymi príjmami a príslušníkov rasových a etnických menšín.
Pripomenula, že za uplynulých 25 rokov liberalizovalo svoju interrupčnú legislatívu viac ako 50 krajín, ktoré mali predtým reštriktívne zákony. "Dnešným rozhodnutím sa žiaľ USA vzďaľujú od tohto progresívneho trendu," dodala Bacheletová.
Nemecko prikáže obciam zriadiť verejné pitné fontánky
Nemecká ministerka životného prostredia Steffi Lemkeová chce, aby mali mestá a obce v Nemecku povinne zriadené nové pitné fontánky. Príslušný návrh zákona od strany Zelených prešiel v spolkovom kabinete v stredu.
Kim Čong-un počas šírenia covidu dostal "horúčku", priznala jeho sestra
Severokórejský vodca Kim Čong-un počas vlny šírenia covidu v KĽDR ochorel a dostal "vysokú horúčku". Priznala to vplyvná vodcova sestra Kim Jo-džong.
Biden odcestoval na rodinnú dovolenku do Južnej Karolíny
Americký prezident Joe Biden odcestoval v stredu z Washingtonu na letnú dovolenku, ktorú strávi s rodinou v štáte Južná Karolína. Očakáva sa, že mimo Washingtonu bude minimálne sedem dní.
Proruskí separatisti tvrdia, že vstúpili do miest Soledar a Bachmut
Proruskí separatisti v stredu vyhlásili, že ich jednotky vstúpili do miest Soledar a Bachmut v Doneckej oblasti na východe Ukrajiny. Informovala o tom televízia CNN.